CELEX: 62013CN0614
Language: lv
Date: 2013-11-27 00:00:00
Title: Lieta C-614/13 P: Apelācijas sūdzība, ko par Vispārējās tiesas (ceturtā palāta) 2013. gada 16. septembra spriedumu lietā T-378/10 Masco Corp. u.c./Eiropas Komisija 2013. gada 27. novembrī iesniedza Masco Corp., Hansgrohe AG, Hansgrohe SA/NV, Deutschland Vertriebs GmbH, Hansgrohe Handelsgesellschaft mbH, Hansgrohe, Hansgrohe BV, Hansgrohe SARL, Hansgrohe Srl, Hüppe GmbH, Hüppe GmbH, Hüppe Belgium SA (NV), Hüppe BV

25.1.2014   
            
            
               LV
            
            
               Eiropas Savienības Oficiālais Vēstnesis
            
            
               C 24/14
            
         Apelācijas sūdzība, ko par Vispārējās tiesas (ceturtā palāta) 2013. gada 16. septembra spriedumu lietā T-378/10 Masco Corp. u.c./Eiropas Komisija 2013. gada 27. novembrī iesniedza Masco Corp., Hansgrohe AG, Hansgrohe SA/NV, Deutschland Vertriebs GmbH, Hansgrohe Handelsgesellschaft mbH, Hansgrohe, Hansgrohe BV, Hansgrohe SARL, Hansgrohe Srl, Hüppe GmbH, Hüppe GmbH, Hüppe Belgium SA (NV), Hüppe BV
   
   (Lieta C-614/13 P)
   2014/C 24/26
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzējas: Masco Corp., Hansgrohe AG, Hansgrohe Deutschland Vertriebs GmbH, Hansgrohe Handelsgesellschaft mbH, Hansgrohe SA/NV, Hansgrohe BV, Hansgrohe SARL, Hansgrohe Srl, Hüppe GmbH, Hüppe GmbH, Hüppe Belgium SA (NV), Hüppe BV (pārstāvji — D. Schroeder, advokāts, S. Heinz, advokāte, J. Temple Lang, Solicitor)
   
      Otra lietas dalībniece: Eiropas Komisija
   
      Apelācijas sūdzības iesniedzēju prasījumi:
   
   
               —
            
            
               atcelt Vispārējās tiesas spriedumu lietā T-378/10, ciktāl ar to ir noraidīta to prasība atcelt Komisijas 2010. gada 23. jūnija lēmuma lietā COMP/39092 — Vannas istabu iekārtas un ierīces 1. pantu, ciktāl tajā noteikts, ka apelācijas sūdzības iesniedzējas ir bijušas ilgstošas aizliegtas vienošanās vai saskaņotas darbības dalībnieces “vannas istabu iekārtu un ierīču nozarē”;
            
         
               —
            
            
               atcelt Komisijas 2010. gada 23. jūnija lēmumu lietā COMP/39092 — Vannas istabu iekārtas un ierīces, ciktāl tajā noteikts, ka apelācijas sūdzības iesniedzējas ir bijušas ilgstošas aizliegtas vienošanās vai saskaņotas darbības dalībnieces “vannas istabu iekārtu un ierīču nozarē”;
            
         
               —
            
            
               piespriest Komisijai atlīdzināt apelācijas sūdzību iesniedzēju tiesāšanās un citus ar šo lietu saistītos izdevumus un izmaksas un
            
         
               —
            
            
               noteikt citus pasākumus, ko Tiesa uzskata par atbilstīgiem.
            
         
      Pamati un galvenie argumenti
   
   Apelācijas sūdzība ir balstīta uz diviem pamatiem.
   Saskaņā ar pirmo pamatu Vispārējā tiesa, konstatējot, ka apelācijas sūdzības iesniedzējas ir piedalījušās saliktā vienotā pārkāpumā attiecībā uz keramikas izstrādājumiem, esot pieļāvusi kļūdu tiesību piemērošanā, acīmredzami sagrozot pierādījumus un nepareizi piemērojot juridisku kritēriju.
   Saskaņā ar otro pamatu Vispārējā tiesa esot pieļāvusi kļūdu tiesību piemērošanā, nenorādot piemērotus pamatus saviem secinājumiem.